The Amazing Race 8

The Amazing Race 8 (også kjent som The Amazing Race: Family Edition) er den åttende sesongen av den amerikanske realityserien The Amazing Race. The Amazing Race 8 er en annerledes sesong i forhold til de andre sesongene, der man fulgte voksne par, med et pre-eksisterende forhold. Denne sesongen fulgte man ti familier med fire, og tillot barn ned til 8 år til å delta i kappløpet. Denne sesongen dro lagene rundt i Nord-Amerika, men aller mest rundt i USA. 

 Produksjon 
The Amazing Race 8 strakk seg 18 000 km, gjennom fire land i Nord-Amerika i løpet av 24 dager. Innspillingen foregikk i perioden 7. juli til 31. juli 2005. I tillegg til å også ha enklere utfordringer, la denne sesongen mindre vekt på internasjonale reiser og hadde mange etapper inne i det kontinentale USA. Panama og Costa Rica ble besøkt for første gang denne sesongen. 

Rutemarkørene ble farget gule og hvite, med svart fôr, lik de gule og hvite rutemarkørene i den første sesongen (og i motsetning til gule og røde markørene i de andre sesongene). 

I denne sesongen, dekket lagenes vedlagte kredittkort ikke bare flyreiser, men også drivstoff. I de andre sesongene, måtte lagene selv betale for drivstoff med pengene de fikk utdelt i starten av etappene. Denne regelendringen ble gjort nødvendig, siden mesteparten av transporten ble gjort med bil istedenfor flyreiser. 

Begrensinger på antall veisperringer som hvert lagmedlem kunne gjennomføre, ble ikke brukt denne sesongen. I tillegg, var det enkelte veisperringer, der to lagmedlemmer måtte samarbeide for å gjennomføre. 

 Resultat 
FamilierRelasjonPlassering (Etappevis)Veisperringer
Gjennomført<1>23456ƒ7891011Linz-familienSøsken922342321>3221Nick 5, Alex 4, Megan 2, Tommy 4Bransen-familienFar og Døtre7611335421112Wally 4, Beth 5, Lauren 4, Lindsay 2Weaver-familienEnke og Barn315525<234<2333Linda 2, Rebecca 3, Rachel 2, Rolly 7Godlewski-familienSøstre1344641134Michelle 4, Sharon 5, Christine 2, Tricia 2Paolo-familienFar, Mor og Sønner68621ƒ1>4Tony 1, Marion 1, DJ 3, Brian 2Gaghan-familienFar, Mor og Barn27765Bill 2, Tammy 2, Billy 1, Carissa 1Schroeder-familienFar, Stemor og Barn543Mark 2, Char 0, Stassi 1, Hunter 1Aiello-familienSvigerfar og Svigersønner85Tony 0, Kevin 0, Matt 1, David 2Rogers-familienFar, Mor og Barn4Denny 0, Renee 0, Brittney 1, Brock 0Black-familienFar, Mor og SønnerReggie 0, Kim 0, Kenneth 0, Austin 0

 En  lagplassering indikerer at laget ble eliminert.
 En blå understreket lagplassering indikerer at laget kom sist i en ikke-elimineringsetappe, og ble fratatt alle pengene de hadde spart opp i løpet av løpet, og deres personlige eiendeler, bortsett fra passene og klærene de hadde på seg. I tillegg, fikk de heller ikke startpenger i neste etappe. 
 En grønn ƒ ved lagplassering indikerer at laget vant en Snarvei.
 En gul > ved lagplassering, indikerer at laget valgte å bruke Vikeplikten. En gul < indikerer at laget måtte vike. En gul <> ved etappenunner, indikerer at det var en Vikeplikt i etappen, men at den ikke ble benyttet.

 Premier 
Premiene ble gitt til laget som kom på førsteplass i de respektive etappene.
 Etappe 1 – $20 000 
 Etappe 2 – Tur for fire til Fairmount Southampton, Bermuda, sponset av Travelocity.
 Etappe 3 – Gratis bensin for livet til hvert lagmedlem fra BP og ARCO.
 Etappe 4 – Universal Orlando Resort-pakke i Orlando, Florida, sponset av Travelocity
 Etappe 5 – Tur for fire til Gamboa Rain Forest Resort ved Panamakanalen, Panama, sponset av Travelocity
 Etappe 6 – Hver sin «Wild Ride» med et valg av en Segway HT, en Vespa, en Jetski eller en ATV, sponset av kafékjeden Wild Bean
 Etappe 7 – Tur for fire til Belize, sponset av Travelocity
 Etappe 8 – En J Flight 27-BH Campingvogn, sponset av Jaco
 Etappe 9 – Tur for fire til Teton Mountain Lodge i Jackson Hole, Wyoming, sponset av Travelocity
 Etappe 10 – En ny Buick Lucerne 2006-modell.
 Etappe 11 – $1 000 000

 Sammendrag 
 Etappe 1 (New York → New Jersey → Pennsylvania) 
 New York, New York , USA  (Empire-Fulton Ferry State Park) (Startstreken)
 New York (SoHo – Eastern Mountain Sports)
 New York (Pølsevogn på East 91st Street)
 Washington Crossing, Pennsylvania  (Washington Crossing-parken) og Titusville, New Jersey  (Washington Crossing Historiske Park) 16px|>Vikeplikt< Ikke brukt
 Philadelphia (Fairmount Park – Belmont Plateu) (Overnatting)
 Mount Joy (Brubaker Gård) 16px|>Veivalg< Bygge eller Kjøre
 Lancaster (Rohrer Familiegård) 32px|>Pit-Stop (Etappe 1)< 

I sesongens første Veivalg, måtte lagene velge mellom Build It (Bygge) eller Buggy It (Kjøre). I Build It, måtte lagene bygge en liten, fungerende vannmølle med utstyr som var utdelt for å få neste ledetråd. I Buggy It, måtte lagene transportere en Amish-vogn langs en 2,5 km løype med to lagmedlemmer i for å få neste ledetråd. 

Tilleggsoppgaver:
 Inne på Eastern Mountain Sports, måtte lagene ta med seg campingutstyr for resten av kappløpet. 
 Ved Washington Crossing, måtte lagene velge en robåt og krysse elva Delaware over til New Jersey for å hente et 13-stjernes flagg. Deretter måtte de ro tilbake og se flagget bli brettet før de fikk neste ledetråd. 
 I Fairmount Park, måtte lagene sette opp telt for å overnatte i. Når teltet var satt opp ville en speider gi dem en av tre avreisetider, avhengig av rekkefølgen de satte opp teltet.

 Etappe 2 (Pennsylvania → Washington D.C. → Virginia) 
 York (Haines Skohus)
 Washington D.C.  (United States Capitol – Capitol Reflekterende Basseng)
 Washington D.C. (Third Street)
 Washington D.C. (Tidal Basin) 16px|Hvem vil være spion?
 Middleburg, Virginia  (Welbourne Manor) 16px|>Veivalg< I Kampens Hete eller I Nattens Hete 32px|>Pit-Stop (Etappe 2)<

I sesongens første Veisperring, måtte et lagmedlem si stikkordet «Himmelen er blå» («The sky is blue») til spioner som gikk i området rundt Tidal Basin. Av femti spioner, ville ti av dem svare med et annet stikkord «Havet er grønt» (The sea is green). Når de fant en spion, byttet de koffert og fikk neste ledetråd. I denne etappens Veivalg, måtte lagene velge mellom Heat of the Battle (I Kampens Hete) eller Heat of the Night (I Nattens Hete). I Heat of the Battle, måtte lagene delta i et krigsspill og frakte fem sårede soldater på båre til et legetelt. I Heat of the Night, måtte lagene trille et oljefat til en arbeidsstasjon. Så måtte de fylle 20 oljelamper og tenne dem for kvartermesteren. Etter å ha fullført veivalget, fikk lagene et flagg som de måtte bringe til pit-stop.  

Tilleggsoppgaver:
 Ved Haines skohus, måtte lagene lete i skohuset etter neste ledetråd.
 Ved Third Street, måtte lagene finne en parkert limosin for å få en stresskoffert av en hemmelig agent. De måtte ta med kofferten til Tidal Basin.

 Etappe 3 (Virginia → Sør-Carolina → Alabama) 
 Charleston (The Battery) 16px|>Veivalg< Forrest Gump eller Muddy Waters
 20px Charleston (Charleston Informasjonssenter) til Huntsville, Alabama   
 Huntsville (U.S. Space & Rocket Center – Edward O. Buckbee-hangaren) 16px|>Veisperring< Hvem tåler over 3G?
 Huntsville (U.S. Space & Rocket Center – Rakettparken – Saturn V-raketten)
 Huntsville (U.S. Space & Rocket Center – Romfergen Pathfinder) 32px|>Pit-Stop (Etappe 3)<

I denne etappens Veivalg, måtte lagene velge mellom Forrest Gump eller Muddy Waters. I Forrest Gump, måtte lagene kjøre 10 km til Wando Shrimp Co og hoppe om bord i en reketråler. Der måtte de ta hodet av 91 kilo reker med bare nevene for å motta neste ledetråd. I Muddy Waters, måtte lagene dra 60 km til Ridgeville og finne Ridgevilles Gjørmebane. Der måtte de velge en 4-hjulstrekker og kjøre den 120 meters gjørmegrøften. Lagene måtte kjøre fram og tilbake for å motta neste ledetråd. Hvis de ble sittende fast, måtte de vente på å bli tauet, og starte på nytt. I denne etappens Veisperring, måtte to lagmedlemmer kjøre en sentrifuge til gravitasjonen nådde 3,2g. Klarte lagene 3,2g, fikk de neste ledetråd. 

Tilleggsoppgaver:
 Ved Charleston Informasjonssenter, måtte lagene skrive seg på en av to charterbusser. Den første gikk kl 15, den andre kl 17. Reisemålet ble holdt hemmelig.  
 Ved Rakettparken, måtte lagene finne en PC i romfartsmuseet, og logge seg på deres AOL-konto for å motta videoledetråd fra Phil.

 Etappe 4 (Alabama → Mississippi → Louisiana) 
 Anniston (Verdens største kontorstol) 16px|>Veisperring< Klatre opp verdens største kontorstol.  
 Talladega (International Motorsports Hall of Fame)
 Talladega (Talladega Superspeedway)
 Hattiesburg, Mississippi  (Southern Colonel Mobile Home) (Overnatting)
 Richland (BP Bensinstasjon)
 Madisonville, Louisiana  (Fairview-Riverside State Park) 16px|>Veivalg< Arbeid eller Spill
 New Orleans (French Quarter – Preservation Hall) 32px|>Pit-Stop (Etappe 4)< 

I denne etappens Veisperring, måtte et lagmedlem klatre opp på toppen av verdens største kontorstol, selv om denne oppgaven ble vist som tilleggsoppgave. I denne etappens Veivalg, måtte lagene velge mellom Work (Arbeid) eller Play (Spill). I Work, måtte lagene bruke to-persons håndsag og sage opp en 30 cm tykk tømmerstokk. Når lagene hadde saget av fire vedstykker, fikk de neste ledetråd. I Play måtte lagene ombord i en elvebåt og spille Tjueett mot en giver. For å vinne, måtte hvert lagmedlem ha mer enn giveren, uten å gå over 21, eller at giveren måtte gå over 21. Når laget hadde vunnet tre runder, ville giveren gi dem neste ledetråd. 

Tilleggsoppgaver:
 Ved Talladega Superspeedway, måtte lagene velge en partysykkel og sykle en runde rundt banen. Når de var ferdige med den 4 km lange runden, ville en baneansvarlig gi dem neste ledetråd.
 Ved Southern Colonel Mobile Home, måtte lagene lete blant 37 mobile hjem etter en av tre avgangstider (med 20 minutters mellomrom). Når lagene hadde valgt en tid, var det mobile hjemmet deres overnattingsted. 
 Ved BP-stasjonen måtte lagene løse gåten «Hvilken stat er Pelikanstaten?» for å finne ut neste destinasjon; Louisiana.

 Etappe 5 (Louisiana → Panama) 
 20px Panama by til Isla Barro Colorado (Smithsonian Tropical Research Institute)
 Isla Barro Colorado (Smitsonian Tropiske Forskningsinstitutt) 16px|>Snarvei< 16px|>Veivalg< Rytme eller Kurring
 Panama by (Estadio Juan Demstenes Arosemena) 16px|>Veisperring< Hvem vil slå?
 Panama by (Miraflores-slusene) 32px|>Pit-Stop (Etappe 5)< 

I sesongens eneste sendte Snarvei, måtte lagene dra til Balboa, som ligger på stillehavssiden av Panamakanalen, og finne en krane ved pir 14. Så ble de delt opp i par. Hvert par måtte gjennomføre et tandemstrikkhopp 42 meter ned til vannet. Når begge parene hadde hoppet, vant de Snarveien. I denne etappens Veivalg måtte lagene velge mellom Rytme eller Kurring I Rytme måtte lagene dra med buss (de røde djevler) til Casco Viejo. Der besøkte de flere steder for å samle fire instrumenter – trompet (Escuela Simon Bolivar), trombone (Nasjonalinstituttet for Kultur), Saksofon (Panamas Nasjonalteater) og Konga (i Casa Gongora). Når de hadde samlet alle fire instrumentene, måtte de levere dem til restauranten Take Five for å få neste ledetråd. I Kurring, måtte lagene dra med buss (de røde djevler) til Metropolitanparken. Der måtte de bruke kikkert for å finne fem trefigurer av fugler i tre fra regnskogarter. De måtte merke dem av på et fuglekart og gi dem til fugleeksperten som ville gi dem neste ledetråd. Merket de av feil fugl, måtte de gjenta oppgaven til de fikk riktig. I denne etappens Veisperring, måtte et lagmedlem spille baseball. De måtte gå fram til home plate, treffe eller slå homerun mot motstanderen. Hver spiller fikk tre kast. Når de nådde første base, fikk de neste ledetråd av dommeren. 

Tilleggsopplysning:
 I løpet av denne etappen, ble lagene kjørt rundt med busser kalt «De Røde Djevler» (Også kalt Diablo Rojo).

Tilleggsoppgave:
 Ved Smithsonian Tropical Research Institute, måtte lagene lete etter forskeren Ricardo Diaz som skulle gi dem neste ledetråd.

 Etappe 6 (Panama → Costa Rica) 
 20px Panama by (Terminal Nacional de Trasporte) til San José, Costa Rica  (Tica Bussterminal)
 San José (Parqueo Publico Adrian)
 Volcán Poás nasjonalpark 16px|>Snarvei< 
 Alajuela (Doka Gods Kaffeplantasje) 16px|>Vikeplikt< Paolo-familien viket Weaver-familien 16px|>Veisperring< Finne en rød kaffebønne blant 360 kilo med kaffebønner.
 Jacó (Roca Loca Surf Shop) 16px|>Veivalg< Relikvier eller Bananer
 Quepos (Malecon) 32px|>Pit-Stop (Etappe 6)<

I denne etappens Veisperring, måtte et lagmedlem lete gjennom 360 kilo med kaffebønner etter en bønne som var rød. Når denne var funnet, ville plantasjesjefen gi dem neste ledetråd. I denne etappens Veivalg, måtte lagene velge mellom Relic (Relikvier) eller Ripe (Bananer). I Relic, måtte lagene dra til Rainmaker Park i Manuel Antonio nasjonalpark og krysse seks hengebruer i søken etter fire mayarelikvier. Etter å ha levert dem til en arkeolog, fikk de neste ledetråd. I Ripe , måtte lagene dra til Frutas Selectas del Tropico bananplantasje. Der måtte de feste 15 bananknipper til en transportline og ved hjelp av et trinsesystem måtte bananene fraktes til et lager. Når bananene var levert, ville formannen gi dem neste ledetråd. 

Tilleggsoppgaver:
 Ved Terminal Nacional de Trasporte, måtte lagene trekke billett på en av tre charterbusser.

 Etappe 7 (Costa Rica → Arizona) 
 Quepos (Playa Maracas)
 Grecia (Parroquia la Mercedes – La Iglesia de Metal) 16px|>Veivalg< Pensel eller Tønne
 Chandler (Bondurant SuperKart) 16px|>Veisperring< Hvem vil ruse motoren?
 Fountain Hills (Fort McDowell Opplevelsessenter) 32px|>Pit-Stop (Etappe 7)<  

I denne etappens Veivalg, måtte lagene velge mellom Brush (Pensel) eller Barrel (Tønne). I Brush, måtte lagene dra 16 km til Taller Eloy Alfaro i Sarchí. Der måtte de velge to delvis malte kjerrehjul og malte ferdig hjulene i samme mønster som allerede var påmalt. Når håndverkeren godkjente arbeidet, fikk de neste ledetråd. I Barrel, måtte lagene dra 16 km til sukkerrørplantasjen Ingenio La Argentina. Der måtte de laste et tonn sukkerrør på et lasteplan og frakte dem om lag 9,5 km til fabrikken Fabricia Nacional de Licores. Etter å ha levert sukkerrørene, måtte de inn i lagerhuset og lete blant romtønnene etter neste ledetråd. I denne etappens Veisperring, måtte et lagmedlem kjøre 50 runder i en gokart for å få neste ledetråd.

 Etappe 8 (Arizona) 
 Mesa (William Gateway flyplass – Fighter Combat International) 16px|>Veisperring< Hvem har lyst på fart?
 Grand Canyon (Lipan Point)
 Page (Glen Canyon-demningen) 16px|>Veivalg< Orientering eller Øse Båt
 Page (Powellsjøen – Antelope Point) 32px|>Pit-Stop (Etappe 8)<

I denne etappens Veisperring, måtte et lagmedlem fly i en kampfly. Når piloten gav beskjed, måtte de foreta en 360 graders loop med flyet. Når loopen var gjennomført, skulle de lande for å få neste ledetråd. I denne etappens Veivalg ved Horseshoe Bend, måtte lagene velge mellom Bearing (Orientering) eller Bailing (Øse Båt). Begge veivalgsoppgavene innebar at lagene måtte bli fraktet med båt. I Bearing, måtte lagene velge et av fem farget kort med hver sin kartkoordinat, og ved hjelp av kompass, måtte de finne fram til tre ulike steder og samle inn kort i samme farge for å kunne fullføre oppgaven og motta neste ledetråd. I Bailing, ble lagene fraktet til båter fylt med vann. Ved hjelp av hendene og utstyr som var utdelt, måtte lagene tømme båten for vann slik at de kunne bære den på land. Når båten var båret over en merket linje på land, fikk de neste ledetråd.

 Etappe 9 (Arizona → Utah) 
 Monument Valley, Utah  (John Ford’s Point)
 Arches nasjonalpark (Elephant Butte)
 Moab (Gemini Bridges) 16px|>Veivalg< Klatre eller Sykle
 Green River (Green River-parken) (Overnatting)
 Heber City (970 Little Sweden Road)
 Park City (Utah Olympic Park) 16px|>Vikeplikt< Linz-familien viket Weaver-familien 16px|>Veisperring< Hvem stuper i det?
 Salt Lake City (Salt Lake City Offentlige Bibliotek)  32px|>Pit-Stop (Etappe 9)<

I denne etappens Veivalg, måtte lagene velge mellom Ride Down (Sykle) eller Climb Down (Klatre). I Ride Down, måtte lagene sykle 9,5 km til Bull Canyon for å finne neste ledetråd. I Climb Down, måtte lagene rappellere i to omganger på til sammen 82 meter til bunnen av Bulls Canyon. Deretter måtte de gå en merket rute til neste ledetråd. I denne etappens Veisperring, måtte et lagmedlem ta på seg ski, kjøre ned en 18 m lang rampe og hoppe på ski uti et vannbasseng for å få neste ledetråd. 

Tilleggsoppgaver:
 Ved John Ford’s Point, måtte lagene velge to lagmedlemmer som skulle flys med helikopter til Elephant Butte for å hente neste ledetråd. Det var plass til to lag på hver helikopter.
 Ved Green River-parken, måtte lagene tilbringe natten og fikk avreisetid etter ankomstrekkefølgen med 15-minutters mellomrom.
 I Heber City, måtte lagene finne Bart the Bear, som hadde neste ledetråd i munnen.

 Etappe 10 (Utah → Wyoming → Montana) 
 Park City (Park City High School)
 Heber City (Heber Valley-jernbanen) 16px|>Veivalg< Nagle eller Dampe
 Bonneville Salt Flats (Tree of Utah)
 Garden City (Bear Lake Rendezvous Beach) (Overnatting) 
 Big Piney, Wyoming  (Dunham Ranch) 16px|>Veisperring< Hvem er cowboyen?
 Yellowstone nasjonalpark (Old Faithful)
 Moran (Pinto Ranch - 15200 Ranch Motorvei 287) 32px|Etappens midtpunkt 
 Dubois (Turtle Ranch)
 Dubois (Åpen Platå) 16px|>Veivalg< Pionerånd eller Indianertradisjon
 Cody (Irma Hotell)
 Red Lodge, Montana   (Red Lodge Mountain Golfbane) 16px|>Veisperring< Hvem ligger på par?
 Absarokee (Larry Arnolds Green Meadow Ranch) 32px|>Pit-Stop (Etappe 10)<

I etappens første Veivalg, måtte lagene velge mellom Spike It (Nagle) eller Steam It (Dampe). I Spike It, måtte lagene bruke gammeldags utstyr til å ferdigstille 7 m med jernbaneskinner. I Steam It, måtte lagene bruke bøtter til å fylle på kullageret til et gammeldags damplokomotiv med 180 kilo kull. I begge veivalgsoppgavene måtte en ingeniør godkjenne arbeidet for å motta neste ledetråd. I etappens første Veisperring, måtte to lagmedlemmer opp på hesteryggen og geleide seks kyr 400 meter inn i en kveginnhengning. Når oppgaven var utført, fikk de neste ledetråd.

I etappens andre Veivalg, måtte lagene velge mellom Pioneer Spirit (Pionerånd) eller Native Tradition (Indianertradisjoner). I Pioneer Spirit, måtte lagene feste på fire hjul på en gammeldags vogn. Deretter måtte et par hester spennes for vogna og kjøre den 400 meter for å få neste ledetråd. I Native Tradition, måtte lagene bygge en tipi med tradisjonelt utstyr for å få neste ledetråd. I etappens andre Veisperring, måtte to lagmedlemmer velge et flagg og feste det til en golfbil. Så måtte de kjøre rundt på golfbanene og finne fire golfballer i samme farge som flagget de hadde valgt. Når golfballene var funnet, ville instruktøren gi dem neste ledetråd.

Tilleggsoppgaver
 Ved Park City High School, måtte lagene hjelpe til å blåse opp en luftballong. Deretter ble de med opp i ballongen på sightseeing over Utah. Ved landing fikk de neste ledetråd. 
 Ved Bear Lake Rendevouz Beach, måtte lagene overnatte. Ankomstrekkefølgen avgjorde utreisetiden, med 15 minutters mellomrom. 
 Inne i Yellowstone nasjonalpark, måtte lagene se på et utbrudd fra Old Faithful med en brannmann for å få neste ledetråd. 
 Etter andre Veivalg, fikk lagene ledetråd med spørsmålet «Kjenne dere hotellet som er oppkalt etter datteren til Buffalo Bill?» (Do you know the hotel named after Buffalo Bill’s daughter?) – som refererte til Irma, og måtte kjøre til Irma Hotell i Cody. Der måtte de finne Buffalo Bill, kle seg i tidsriktige klær og ta bilde sammen med ham.

 Etappe 11 (Montana → Canada → New York) 
 Montréal (Square-Victoria Metrostasjon – Centre CDP Capital-korridoren, Undergrunnsbyen) 16px|>Veivalg< Gli eller Rulle
 Montréal (Expo 67 – Den amerikanske paviljongen)
 Montréal (Trapezium - La Porte J) 16px|>Veisperring< Hvem vil fly gjennom luften?
 Montréal (Stade Olympique)
 Toronto (CN Tower)
 Toronto (Port Lands) 16px|>Veivalg< Skip eller Sko
 Queenston (Queenston Båtrampe – Whirlpool Jet Boat Tours)
 Lewiston, New York , USA  (Joseph Davies-parken) 16px|>Veisperring< Hvem har greie på geografi? 32px|>Pit-Stop (Etappe 11)<

I etappens første Veivalg, måtte lagene velge mellom Slide It (Gli) eller Roll It (Rulle). I Slide It, måtte lagene dra 35 km til McGill Arena og delta i curling. Der måtte alle på laget sende hver sin stein 37 meter bortover isen til boet. Når de har satt hver sin stein i boet eller fikk fire innenfor, fikk de neste ledetråd. I Roll It, måtte lagene dra 37 km til Morgan botaniske hage. Der måtte lagene rulle fire tømmerstokker gjennom en 30 meter lang løype for å få neste ledetråd. I etappens første Veisperring, måtte et lagmedlem gjennomføre et vellykket grep i trapesen for å få neste ledetråd. 

I etappens andre og sesongens siste Veivalg, måtte lagene velge mellom Ship (Skip) eller Shoe (Sko). I Ship, måtte lagene seile over havnen til båten «Kajama». Der måtte et lagmedlem klatre opp i toppen av masten (30 m) og hente ned et nautisk flagg for å få neste ledetråd. I Shoe, måtte lagene finne Bata skomuseum. Der måtte lagene velge et skopar og finne den riktige eieren blant 100 kvinner. I etappens og sesongens siste Veisperring, måtte et lagmedlem bruke 71 biter for å sette sammen et kart over Mellom- og Nord-Amerika. Når puslespillet var satt sammen, kunne lagene løpe til målstreken.

Tilleggsoppgaver:
 Ved Stade Olympique, måtte lagene kjøre en golfbil til og inn den eneste døren til arenaen, hvor man kan kjøre inn. 
 Inne i Stade Olympique, måtte lagene lete blant 56 000 sitteplasser etter en av tre avganstider for charterfly til en ukjent destinasjon med fem minutters mellomrom.  
 Ved CN Tower, måtte lagene ta heisen opp til den øverste etasjen. Ved hjelp av kikkerter måtte lagene se over Torontos gater etter en rutemarkør og neste ledetråd. 
 Ved Queenstown båtrampe, måtte lagene velge en båt og kjøre dem oppover Niagaraelven. På en bøye fant lagene neste ledetråd. I ledetråden ble lagene instruert til å kjøre båtene over grensen til Lewiston, New York, deres siste destiansjonssted.

 Eksterne lenker 
 Offisielle nettsider

Amazing race